L-ambaxxati tal-Arabja Sawdija u tal-Alġerija għalqu l-bibien tagħhom minħabba raġunijiet ta’ sigurtà wara t-tensjoni li ħakmet il-kapitali Libjana Tripli. L-Arabja Sawdija għalqet ukoll il-konsulat tagħha u irtirat l-ħaddiema diplomatiċi tagħha. Minn naħa tagħha, l-Alġerija iddikjarat stat ta’ emerġenza mal-fruntiera Libjana. Il-Ġimgħa, huma bagħtu forzi speċjali biex jevakwaw lill-ambaxxatur u lill-ħaddiema tal-ambaxxata wara li kellhom theddid mill-militanti Libjani. Is-sigurtà fil-Libja baqgħet sejra lura u tal-inqas tmien diplomatiċi internazzjonali nħatfu mill-militanti matul din is-sena bl-iskop li l-ostaġġi Libjani li jinsabu maħtufa barra l-pajjiż jinħelsu. L-AirMalta waqfet it-titjiriet tagħha lejn Bengazi kif għamlu linji tal-ajru oħrajn billi l-ajruport huwa magħluq.